# Boris Hurtta

### Wikipedia

Boris Hurtta on suomalainen kirjailija. Pseudonyymin takana on turkulainen eläkkeellä oleva ylikonstaapeli Tarmo Talvio (s. 1945). Hän on käyttänyt myös nimimerkkiä Boris Lindström.

Hurtta on yksi suomalaisen kauhukirjallisuuden harvoista edustajista. Hän sai romaaneillaan Elävien ja kuolleitten kesä (1990) ja Lumen tuloa ei voi estää (1991) kauhukirjallisuuden aktiiviharrastajien pienissä piireissä jonkinlaisen kulttimaineen. Edellinen on vampyyrikertomus ja taas jälkimmäinen kevyesti Cthulhu-vaikutteinen tarina syrjäisestä kylästä, jonka degeneroituneet asukit yhä palvovat muinaista pakanallista jumaluutta. Sittemmin Hurtta kirjoitti muun muassa Pohjois-Afrikkaan sijoittuneet veijari- ja seikkailuromaanit Rommelin kulta (1994) ja Tangerin isokala (2000).

Vuonna 2003 Hurtta palasi taas kauhuun romaanilla Käärmeet ja tikapuut. Hurtta on kirjoittanut lisäksi neljä novellikokoelmaa ja tarinoita pienlehtiin sekä pitänyt Portti-lehdessä palstaa, jossa hän esittelee etenkin vanhempaa ja tuntemattomampaa suomalaista fantasiaan tai seikkailuun vivahtavaa kirjallisuutta. Hän on kirjoittanut myös muun muassa matkakertomuksen ja historiikin Meteoran kadonneet luostarit (1998) sekä suunnitellut roolipelin.

## [muokkaa] Aiheesta muualla

- Hurtan tuotanto Turun kirjaston sivuilla

Haettu osoitteesta http://fi.wikipedia.org../../../b/o/r/Boris_Hurtta_b657.html

Luokat: Suomalaiset tieteiskirjailijat | Suomalaiset kauhukirjailijat

##### Views

- Artikkeli
- Keskustelu
- Nykyinen versio

##### Etsi